Edelweiss Air

**Edelweiss Air** isch e Schweizer Fluggesellschaft mit Sitz ds Chlote und Basis ufem Flughafe Züri. Edelweiss isch e Tochtergesellschaft vo de Lufthansa und dermit au e Schwestergesellschaft Vo de Swiss International Air Lines und seit dem 1. November 2008 Teil der Lufthansa Group.

## Geschichte
### 1995 – Gründig und erschti Jahr
D Fluggesellschaft isch am 19. Oktober 1995 ds Züri durch de Reisekonzärn Kuoni und der griechisch *Venus Air* (d Muettergesellschaft vo der Venus Airlines) gründet worde. Abem 10. Februar 1996 sind d erste Flüg vo der Edelweiss Air Durchgfüehrt worde mit zwei McDonnell Douglas MD-83, eme damals sehr verbreitete Muster für Charterflüg im Kurz- und Mittelstreckenbereich. Im Frühjahr 1997 chauft Edelweiss Air e weiteri MD-83.

### 2000 – Neui Airbus-Flugzüg
Ende vo de 1990er-Jahr entscheidet sich d Edelweiss Air für de Ufbau vore Flotte vo Airbus-Flugzüg und het am 4. Februar 2000 der erst von zunächst drei Airbus A320-200 chöne überneh. Endi November 2000 isch e Airbus A330-200 für d Langstreckenflüg derzuecho. D Chündigung und Neuushandlig vom Leasingvertrag für de A330 im Jahr 2004 verleitet d Medie zer Spekulation, dass d Edelweiss ds Flugzüg het welle abge.

### Seit 2008 – Edelweiss als Schwestergschellschaft vo der Swiss
Am 8. Februar 2008 isch der Zämmeschluss vo der Gschellschaft mit derSwiss bekanntgä worde, welle im Zug vore strategische Partnerschaft zwische de bishärige Eigetümer Kuoni und Swiss stattgfunde het. D Fluggschellschaft wird sälbständih mit eigener Geschäftsleitig, eigener Flotte und Crew weiterbetribe, äbeso isch d Marke «Edelweiss Air» beibehalte worde. D Übernahm isch per 1. November 2008 vollzoge worde.

Im September 2013 isch d Ifüehrig vore neue Business-Klasse mit vollständig flache Bett sowie erschtmal Premium-Economy-Klasse uf de Langstreckeflüg akündigt worde.
Im November 2015 stellt d Edelweiss e liecht verändertI Flugzügbemalig vor; d Beschriftig vo de Flugzüg isch derbi um «Switzerland» ergänzt worde. 2016 Bei der Ifüehrig vom erschte Flugzüg vom Typ A340 sind nach 21 Jahr neui Uniforme igfüehrt worde.

## Flugzieli

D Edelweiss flügt vo Züri us zahlrichi europäischi und interkontinentali Ferieziel a. Si bedient derbi 68 Ziel in 33 Länder.
Im Nordamerikanische Bereich bedient d Airline Las Vegas, San Diego, Tampa, Orlando, Vancouver, Calgary und Denver. In Mittel- und Südamerika bedient d Airline Punta Cana, San Jose, Havana, Cancun, Buenos Aires und Varadero. Ufem afrikanische Kontinänt wärde Marrakesch, Kapstadt, Port Louis uf Mauritius, Sharm-el-Sheik, Hurghada, Marsa Alam und die Seychellen agfloge. In Asien flügt d Airline uf Phuket, Male, Colombo und Ho Chi Minh City. D meiste Langstreckeziel wärde saisonal und eis- bis zweimal wuchentlich bedient.

## Flotte
Mit Stand Mai 2019 bsteit d Flotte vo der Edelweiss us 16 Flugzüg miteme Durchschnittsalter vo 14,8 Jahre:

11x Airbus A320-214

Sitzplätz: Business 12, Eco 156 = 168.

Durchschnitsalter: 16,3 Jahr.

4x Airbus A340-313

Sitzplätz: Business 27, Eco+ 76, Eco 211= 314.
Durchschnitsalter: 15,6 Jahr.

3x Airbus A350-900

### Ehemaligi Flotte

2x Airbus A330-300

Het me für d neu Eurowings Discover der Lufthansa müesse zrüg gä

Sitzplätz: Business 27, Eco+ 56, Eco 232= 315.

Durchschnitsalter: 5,8 Jahr.

2x Airbus A330-200

3x McDonnell Douglas MD-83

## Trivia
* D Flugzüg vo der Edelweiss träge sit ihrer Gründig e rot-wissi Bemalig mit Edelweiss-Blueme als Symbol für d schweizerisch Härkunft vo der Gschellschaft.
* 2015 isch d Bemalig liecht gändert worde, indem das me de Rumpf mit > ergänzt het und d Edelwiss-Blueme uf der Heckflosse vergrössert het.
* Alässlich vom 20-jährige Jubiläum vo der Edelweiss isch vo Frühling bis Herbst 2015 indef Dütschschwiz e Zeppelin NT ide Edelweiss-Farbe gfloge.

Edelweiss Zeppelin.JPG|Werbe-Zeppelin zum 20-jährige Jubiläum
Edelweiss Lok.jpg|Lok vo der Rhätischen Bahn als Werbeträger


## Lueg au
* Liste vo Fluggschellschafte

## Literatur
* *Mit Edelweiß ans warme Wasser*, Peter Brotsch, S. 22–27, Flug-Revue, Ausgabe 03/2008.

## Weblink

* d Webpräsenz vo de Edelweiss Air

## Fuessnoote